เรื่อง สถานบันเทิงเปิดเสียงดัง และสั่นสะเทือน รบกวนการนอน
เรียน หน่วยงานที่เกี่ยวข้องทุกหน่วยงาน (โดยเฉพาะหน่วยงานที่ออกใบอนุญาต)

วันที่ 7 พ.ย. 2566 เวลา ตีหนึ่งครึ่ง สะดุ้งตื่นจากเสียงเพลง และการสั่นสะเทือน จากร้านดังกล่าว ร้านดังกล่าว มีพฤติกรรมรบกวนมา 2-3 ครั้ง โดยได้แจ้ง 191 มาระงับเหตุ2ครั้ง คือ เมื่อวันที่ 12 ต.ค.66 (23.55น.) และวันที่ 15 ต.ค. 66(00.00น.) เมื่อตำรวจมาร้านปิดเสียง แต่ตำรวจไปทางร้านเปิดเสียงใหม่ 

ต่อมาทางร้านพยายามปรับปรุง แต่ก็ยังคงมีความสั่นสะเทือน เพราะทางร้านมีดนตรีสด ใช้ลำโพงใหญ่ เสียงที่ดังเป็นเสียงเบส เสียงกลอง เสียงดังตุ้มๆๆๆ ตลอดเวลา แม้จะหลับไปแล้วก็ยังตกใจสะดุ้งตื่น

ข้าพเจ้าเห็นว่า การแจ้งตำรวจเป็นการแก้ปัญหาที่ปลายเหตุ จึงขอร้องเรียนมายังทุกหน่วยงานที่เกี่ยวข้อง หากท่านจะตรวจสอบโปรดมาช่วงเวลาเที่ยงคืนเป็นต้นไป กลางวันร้านปิด 

ข้าพเจ้ามีปัญหาสุขภาพ อายุมากแล้ว และมีเด็กเล็กๆ ที่ต้องตื่นไป ร.ร. จึงขอให้ทุกหน่วยงานเร่งตรวจสอบและดำเนินการแก้ไข ปัญหาแสงไฟข้าพเจ้าแก้ไขโดยเปลี่ยนผ้าม่านติดพลาสติกสีดำ แม้ทางร้านจะนำผ้าสีดำทึบมาติดด้วยเช่นกัน แต่เรื่องเสียง ข้าพเจ้าปิดหน้าต่างทุกบานและเปิดแอร์ก็ไม่สามารถแก้ไขด้วยตัวเองได้

เมื่อวันที่ 7 พ.ย. เวลาตีสอง ทางร้านเปิดเสียง แต่พอตีสองครึ่งก็เปิดอีกครั้งจนเกือบตีสามจึงปิด

ทั้งนี้ ข้าพเจ้าหวังว่า หน่วยงานราชการ และเจ้าหน้าที่ ที่เกี่ยวข้องจะเร่งดำเนินการแก้ไข เพื่อประโยชน์สุข
ของประชาชนในพื้นที่ /// ขอบพระคุณค่ะ /// นิภาพรรณ